
             На основу тачке 3. подтачка 5. Решења о образовању и именовању Комисије за подстицање развоја пољопривреде („Сл.лист града Крушевца“ бр. 6/2022), Програма подршке за спровођење пољопривредне политике и политике руралног развоја града Крушевца за 2025. годину, III број 320-18/2025 од 04.03.2025. године, Начелник Градске управе града Крушевца, дана 18.06.2025.  године расписује
К О Н К У Р С
за избор извођача за прогнозу биљних болести и штеточина на територији града Крушевца
1. ИЗНОС СРЕДСТАВА

            Одлуком о буџету града Крушевца за 2025. годину и Одлуком о издвајању средстава за избор извођача за прогнозу биљних болести и штеточина на територији града Крушевца III број 320-33/2025 од 04.03.2025. године опредељен је износ од 500.000,00 динара за избор извођача за прогнозу биљних болести и штеточина на територији града Крушевца.
2. НАМЕНА СРЕДСТАВА

            Издвојена средства су опредељена за праћење појаве и прогнозу биљних болести и штеточина на тереиторији града Крушевца.
3. ПРАВИЛА КОНКУРСА

3.1. Право на коришћење средстава за финансирање прогнозе биљних болести и штеточина на територији града Крушевца имају правна лица која су регистрована за спровођење ове мере, и која су уписана у одговарајући Регистар привредних субјеката. 

3.2  Извођач треба да има:
· минимум једну метеос станицу која покрива територију града Крушевца;
· минимум 20 феромонских клопки за засаде биљних култура и минимум 3 светлосне лампе за праћење појаве штетних организама; 
· ангажовано једно овлашћено стручно лице из области заштите биља и

· располаже софтером за обраду података

3.2. Документација за конкурс

                    Учесник на конкурсу подноси:

1)    Пријаву;

2)    Извод из АПР-а;

3)    Доказ из Министарства пољопривреде, шумарства и водопривреде за обављање послова у области дијагностике штетних организама и заштите здравља биља;

4) Изјава под кривичном и материјалном одговорношћу одговорног лица да располаже        техничким капацитетима (метеос станица која покрива територију града Крушевца, феромонске клопке за засаде биљних култура, светлосне лампе и софтер за обраду података) и
5) Фотокопију уговора у складу са Законом о раду, за стручно лице из области заштите биља.
   3.3. Предаја документације

Документација се доставља преко писарнице Градске управе (канцеларија бр. 31), или поштом, у затвореној коверти, са назнаком: 
ЗА КОМИСИСЈУ ЗА ПОДСТИЦАЊЕ РАЗВОЈА ПОЉОПРИВРЕДЕ- 
ЗА ИЗБОР ИЗВОЂАЧА ЗА ПРОГНОЗУ БИЉНИХ БОЛЕСТИ И ШТЕТОЧИНА НА ТЕРИТОРИЈИ ГРАДА КРУШЕВЦА
Градска управа града Крушевца

Газиместанска бр. 1, 37000 Крушевац


Све додатне информације и објашњења могу се добити на телефон Градске управе града Крушевца 037/414-721 и 037/414-766 (Служба за пољопривреду и водопривреду).

3.4. Рок за предају документације

Конкурс ће бити отворен 7 (седам) дана од дана објављивања Конкурса.
3.5. Избор корисника 

                         Избор корисника средстава врши Комисија за подстицање развоја пољопривреде, на основу Критеријумa за избор извођача за прогнозу биљних болести и штеточина на територији града Крушевца, на које је Градско веће града Крушевца дало сагласност III бр: 320-34/2025 од                  04.03.2025. године.
Неблаговремену и некомлетну документацију Комисија неће узети у разматрање.
3.6. Исплата средстава

Исплата средстава  вршиће се уплатом на текући рачун корисника, на основу уговора.

Образaц пријаве на конкурс учесник може лично да преузме у Служби за пољопривреду и водопривреду (канцеларија бр. 26) у Градској управи града Крушевца. Електронска форма пријаве на конкурс може да се преузме са веб сајта града Крушевца  www.krusevac. rs.
IV Број: ______________


У Крушевцу,
____________  године                                                             НАЧЕЛНИК ГРАДСКЕ УПРАВЕ
                                                                                       Весна Анђелић 
